Document ID: 32008R0386

UREDBA KOMISIJE (ES) št. 386/2008
z dne 29. aprila 2008
o določitvi izvoznih nadomestil za mleko in mlečne izdelke
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1255/1999 z dne 17. maja 1999 o skupni organizaciji trga mleka in mlečnih izdelkov (1) ter zlasti člena 31(3) Uredbe,
ob upoštevanju naslednjega:
(1)
Člen 31(1) Uredbe (ES) št. 1255/1999 določa, da se lahko razlika med cenami na svetovnem trgu za proizvode iz člena 1 navedene uredbe in cenami za navedene izdelke na trgu Skupnosti krije z izvoznimi nadomestili.
(2)
Ob upoštevanju trenutnega položaja na trgu mleka in mlečnih izdelkov se zato izvozna nadomestila ne določijo.
(3)
Sporazum o trgovini, razvoju in sodelovanju med Evropsko skupnostjo in njenimi državami članicami na eni strani ter Južnoafriško Republiko na drugi strani, odobren s Sklepom Sveta 2004/441/ES (2), je začel veljati 1. maja 2004. V okviru pogajanj o pospešeni liberalizaciji trgovine s siri med Evropsko skupnostjo in Južno Afriko je bilo dogovorjeno, da sir, s katerim trgujeta obe strani, ni upravičen do izvoznih nadomestil.
(4)
Ukrepi v tej uredbi so v skladu z mnenjem Upravljalnega odbora za mleko in mlečne proizvode -
SPREJELA NASLEDNJO UREDBO:
Člen 1
Za proizvode iz Priloge k tej uredbi se izvozna nadomestila ne odobrijo, kot je določeno v členu 31 Uredbe (ES) št. 1255/1999.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. aprila 2008

Labels: 3
17